กทม.เริ่มแจกนมโรงเรียน นักเรียนโรงเรียน กทม. 2 แสนคน
พล.ต.อ.อัศวิน ขวัญเมือง ผู้ว่าฯ กทม. เปิดเผยว่า กทม. เตรียมจัดสรรนมโรงเรียนให้แก่นักเรียนโรงเรียนสังกัด กทม. ระดับอนุบาล 1-ประถมศึกษาปีที่ 6 จำนวน 242012 คน ในช่วงปิดภาคเรียน โดยสำนักงานเขตและโรงเรียนได้ทำสัญญาจัดซื้อนมระหว่างวันที่ 13-15 พ.ค. และผู้ประกอบการผลิตภัณฑ์นมจะเริ่มส่งมอบนมตามสัญญาในวันที่ 18 พ.ค.นี้ จากนั้นจะดำเนินการแจกจ่ายนมตั้งแต่วันที่ 18 พ.ค.-30 มิ.ย.ซึ่งทุกโรงเรียนได้จัดทำแผนการส่งมอบนมโรงเรียน ส่งให้สำนักการศึกษา กทม. ภายในวันที่ 15 พ.ค. โดยแต่ละโรงเรียนจะกำหนดวิธีการแจกนมที่เหมาะสมกับพื้นที่เช่น ครูประจำชั้น ครูพี่เลี้ยงเยี่ยมบ้านนักเรียนและนำนมไปแจก หรือโรงเรียนจะกำหนดแผนให้ผู้ปกครองมารับนมที่โรงเรียน โดยคำนึงถึงมาตรการเว้นระยะห่างทางสังคม ทั้งนี้สำนักการศึกษาได้ตั้งคณะทำงาน เพื่อกำกับติดตามการส่งมอบนมโรงเรียนให้เป็นไปอย่างเรียบร้อยและครบถ้วน.
กทม. เตรียมจัดสรรนมโรงเรียนให้แก่นักเรียนโรงเรียนสังกัด กทม. ระดับอนุบาล 1-ประถมศึกษาปีที่ 6 จำนวน 242012 คน ในช่วงปิดภาคเรียน โดยสำนักงานเขตและโรงเรียนได้ทำสัญญาจัดซื้อนม
นมโรงเรียน,โรงเรียนสังกัด กทม.,ผลิตภัณฑ์นม,แจกนม,แจกนมโรงเรียน,สำนักการศึกษา กทม.,ข่าววันนี้